CELEX: 62017CN0595
Language: el
Date: 2017-10-16 00:00:00
Title: Υπόθεση C-595/17: Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 16 Οκτωβρίου 2017 — Apple Sales International, Apple Inc., Apple retail France EURL κατά MJA, ενεργούσα ως σύνδικος πτωχεύσεως της eBizcuss.com (eBizcuss)

18.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 437/21
            
         Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 16 Οκτωβρίου 2017 — Apple Sales International, Apple Inc., Apple retail France EURL κατά MJA, ενεργούσα ως σύνδικος πτωχεύσεως της eBizcuss.com (eBizcuss)
   (Υπόθεση C-595/17)
   (2017/C 437/25)
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   
      Αναιρεσείουσες: Apple Sales International, Apple Inc., Apple retail France EURL
   
      Αναιρεσίβλητη: MJA, ενεργούσα ως σύνδικος πτωχεύσεως της eBizcuss.com (eBizcuss)
   
      Προδικαστικά ερωτήματα
   
   
               1)
            
            
               Έχει το άρθρο 23 του κανονισμού 44/2001 (1) την έννοια ότι επιτρέπει στον εθνικό δικαστή που επιλαμβάνεται αγωγής αποζημιώσεως, ασκηθείσας από διανομέα κατά του προμηθευτή του βάσει του άρθρου 102 της Συνθήκης για τη λειτουργία της Ευρωπαϊκής Ένωσης, να εφαρμόσει ρήτρα παρεκτάσεως διεθνούς δικαιοδοσίας η οποία συνομολογήθηκε με τη σύμβαση που συνήψαν τα μέρη;
            
         
               2)
            
            
               Σε περίπτωση καταφατικής απαντήσεως επί του πρώτου ερωτήματος, έχει το άρθρο 23 του κανονισμού 44/2001 την έννοια ότι επιτρέπει στον εθνικό δικαστή που επιλαμβάνεται αγωγής αποζημιώσεως, ασκηθείσας από διανομέα κατά του προμηθευτή του βάσει του άρθρου 102 της Συνθήκης για τη λειτουργία της Ευρωπαϊκής Ένωσης, να εφαρμόσει ρήτρα παρεκτάσεως διεθνούς δικαιοδοσίας η οποία περιλαμβάνεται στη σύμβαση που συνήψαν τα μέρη, ακόμη και στην περίπτωση κατά την οποία η εν λόγω ρήτρα δεν περιέχει ρητή μνεία στις διαφορές που αφορούν ευθύνη λόγω παραβάσεως του δικαίου του ανταγωνισμού;
            
         
               3)
            
            
               Έχει το άρθρο 23 του κανονισμού 44/2001 την έννοια ότι επιτρέπει στον εθνικό δικαστή που επιλαμβάνεται αγωγής αποζημιώσεως, ασκηθείσας από διανομέα κατά του προμηθευτή του βάσει του άρθρου 102 της Συνθήκης για τη λειτουργία της Ευρωπαϊκής Ένωσης, να αποκλείσει την εφαρμογή ρήτρας παρεκτάσεως διεθνούς δικαιοδοσίας η οποία συνομολογήθηκε με τη σύμβαση που συνήψαν τα μέρη στην περίπτωση κατά την οποία δεν έχει διαπιστωθεί από εθνική ή ευρωπαϊκή αρχή παράβαση του δικαίου του ανταγωνισμού;
            
         
      (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2001, L 12, σ. 1).